પોલીસ સૂત્રોમાંથી મળેલ વિગત મુજબ ખેડા તાલુકાના વારસંગમાં રહેતા અંકિતભાઈ જયદીપભાઈ વ્યાસ ગઈકાલે રાત્રે પત્ની ઉષાબેન તથા દીકરી શ્રેયાને એક્ટીવા નં. જીજે-૭-બબીએલ-૮૮૮૧ ઉપર બેસાડી અમદાવાદ જવા નીકળ્યા હતા. આ દરમિયાન રાત્રીના સાડા આઠ વાગ્યાના સુમારે ખેડા-ધોળકા રોડ પરથી પૂરઝડપે હંકારી અજાણ્યા વાહનચાલકે વારસંગ નજીકથી પસાર થતા એક્ટીવાને ટક્કર મારી નાસી ગયો હતો. જેથી એક્ટીવા સવાર દંપતી અને દીકરીને રોડ ઉપર ફંગોળાઈ જતા માથામાં તેમજ શરીર ઉપર ગંભીર ઈજાઓ થવા પામી હતી. જે પૈકી અંકિતભાઈ વ્યાસ (ઉં.વ. ૨૬)નું ઘટનાસ્થળે જ મોત નિપજ્યું હતું. જ્યારે ઉષાબેન તેમજ શ્રેયા (ઉં.વ. ૨)ને ઈજા થતાં સારવાર માટે હોસ્પિટલમાં લઈ જવામાં આવ્યા હતા.